
PROGRESO DI EMBEYECEMENTO DI E 
EAGLE BEACH STRIP  


INVITACION 


CELEBRACION DI ‘DIA 
INTERNACIONAL DI DERECHO DI 
MUCHA’ NA CARNAVAL VILLAGE 


PARLAMENTARIO DI MEP 
TA CUESTIONA CU TA FIRMA 
MOU SIN RESULTADO 


A.T.A.: A INSPIRA FUTURO LIDERNAN 
DURANTE E TRENT SHELTON 
MOTIVATIONAL CONFERENCE 


COMO PARTI DI ESFUERSO 
“VOICES OF TOURISM” 

D 
iabierna mainta Minister di Turismo y Salud Pu- 
blico sr. Dangui Oduber ta anuncia e progreso di e 
proyecto pa embeyece e strip di Eagle Beach for di e 
rotonde di Amsterdam Manor te cu e rotonde di Alham- 
bra. 


E proyecto aki di “beautification” ta den su fase di 
embeyece henter e strip di Eagle Beach den cuadro di 
e mehoracion di nos producto Aruba y lo bay percura 
pa uniforma e paisahe cu flora y piedranan blanco, mas 
bari di sushi pa henter e strip por keda mas organisa 
y miho structura pa un experiencia mas agradabel pa 
nos bishitante y nos localnan. 


Un colaboracion entre Tourism Product Enhancement 
Fund (TPEF), Aruba Tourism Authority (ATA), DOW y 
conhuntamente cu tur e general manager di e propie- 
dadnan hotelero cu a percura pa hunto, nan compro- 
mete pa haci mantencion necesario den futuro. Minister 
ta kere den public-private partnership, unda hunto nos 
tur ta traha hunto pa eleva e producto Aruba. 


Finalmente Minister Dangui Oduber ta sumamente 
contento cu e colaboracion y cooperacion di tur “part- 
nernan” cu ta haciendo e proyecto aki bira un realidad 
y pa sigui eleva e producto Aruba. 


Minister Dangui Oduber 

D 
iabierna anochi e prome Minister Presi- 
dent di Aruba, mr. Henny Eman (75), a 
wordo hospitalisa. E estadista grandi aki di 
Aruba ultimo añanan ta sufriendo cu un se- 
rie di reto cu su salud. Desde algun siman 
awor e confronta un acumulacion di contra- 
tiempo cu su salud. E situacion a empeora 
cu e mester a bay hospital y a keda interna. 


Su condicion ta keda stabiel, pero hopi fragil. 
Su señora y rumannan tabata cu ne te laat. 
Henny Eman tin un carera impresionante di 
tres Gabinete y ta reconoci como e homber 
cu e vision y e liderazgo pa a crea e indu- 
stria turistico moderno di Aruba despues cu 
Lago a cera. 


E industria riba cual henter Aruba ta 
depende awe. Tambe e a lider Aruba den e 
temonan dificil cu Aruba a bira Pais ariba 
su mes como e Prome Minister President 
na aña 1986. Den seno di famia Eman e ta 
ruman grandi cu a yuda carga e famia na 
un edad hoben dor di temponan dificil cu 
nan tata Shon A a fayece y a laga 8 yiu un 
viuda atras. Famia Eman ta keda positivo, cu 
poder di Dios, Henny lo por recupera for di e 
contratiempo aki. 


Prome premier 
di Aruba, Henny 
Eman hospitalisa 


N 
o ta prome bes cu esaki ta pasa pero tin cu agrega cu e miembro di 
fraccion di MEP den parlamento, esta Alvin Molina ta un di e poco 
parlamentarionan cu ta sostene gobierno actual, cu ta “durf” di cues- 
tiona decisionnan c’un minister di e gabinete Wever Croes II ta tuma. 
En realidad tur ora cu su persona haci esaki, e tin di haber cu e maneho, 
no di ministernan di MEP pero cu Ministernan di RAIZ, principalmente 
Minister Ursell Arends. 
E siman aki un biaha mas parlamentario Molina a cuestiona e maneho 
y intencion di Minister di Naturalesa pa loke ta e asunto di cunuke- 
ronan principalmente cu e grupo di UFA, esta United Farmers of Aruba. 


Segun sr Molina no ta prome bes cu e grupo aki ta bin 
Parlamento pa mustra con a para cu promesanan cu a 
ser haci na cunukeronan ya cu no tin ningun desaroyo 
of progreso den e area di agricultura. 


El a mustra cu for di luna di Juli di 2022 Minister Arends a firma un 
MOU, cu ta un ‘Memory of Understanding’ cu UFA hunto cu e depar- 
tamento di Santa Rosa pero un aña despues, e grupo aki ta sinta cu 
mesun problemanan, cu mesun contratiempo ya cu e realidad ta cu 
gobierno no a cumpli cu puntonan cu e mandatario lo a sigura cu lo 
atende cu esakinan. 
Molina a mustra tambe, pa ilustra un falta di respet di Minister y su 
gobierno pa cu cunukeronan, cu na luna di Juli di 2023, pues reci- 
entemente, Minister Arends den nomber di su gobierno ta bolbe firma 
otro MOU cu seis isla den Caribe pa e islanan aki coopera cu otro pa 
sostene e industria innovativo aki. 


Sinembargo awor den luna di November cu ta drentando su ultimo 
siman, atrobe ta confirma cu gobierno pa medio di su Minister, no a 
haci mucho cu e MOU nan cu a wordo firma ya cu e situacion ta mesun 
precario, e situacion no a cambia y no tin sosten algun cu por permiti 
e cunukeronan logra lanta nan cosecha den un forma cu costo di esaki 
no ta mucho halto. Ta mesun problemanan di semper ta sigui, entre 
otro prijs di awa y awor prijs di pago di impuesto pa ‘huurgrond’ y peti- 
cionnan cu ta ser dirigi na tanto e Minister como e otro departamen- 
tonan di gobierno, no ta wordo atendi mes, corda pa e minister of su 
gobierno reacciona riba e preocupacionnan aki. 


No ta prome bes cu Parlamentarionan di MEP ta cuestionando maneho 
di Minister Ursell Arends ya cu a haci esaki tambe pa loke ta su maneho 
pa cu e dump na Parkietenbos y su maneho cu el a bin ta hibando for 
di comienso di aña mirando cu no por papia di un solucion, ya cu tur 
caminda riba e isla, pueblo ta tirando sushi pa motibo di un maneho 
sin pia ni cabes. 


Parlamentario di MEP 
ta cuestiona cu ta firma 
MOU sin resultado 

D 
iahuebs mainta Minister di Turismo y Salud Publico, sr. 
Dangui Oduber conhunto cu CEO di APA sr. Marc Figa- 
roa, a wordo entrevista pa presenta e masterplan, cu ta tur 
e proyectonan di Aruba Ports Authority N.V. (APA) den pro- 
greso pa 2024. Minister Oduber a duna di conoce cu APA ta 
un di e entidadnan cu tin e potencial di mas grandi pa locu- 
al ta desaroyo economico di nos pais. Importancia pa APA 
como compania estatal den transicion di un autoridad por- 
tuario ta hunga un papel importante den e economia di Aru- 
ba cu un proyecto manera Barcadera Business Park (BBP). 


Considerando e posicion geografico di Aruba ta busca 
pa stimula mas uzo di e area aki cu ta cerca di e Puerto 
di carga. Proyecto di BBP ta yuda cu e diversificacion di 
economia y genera mas empleonan den e sector di logis- 
tica, warehousing y industrial. Esaki lo stimula importacion, 
exportacion y uza Aruba como punto di distribucion pa otro 
puntonan den e region. 
Minister Dangui Oduber a splica cu tin e vision den APA 
su “masterplan” pa sigui diversifica entradanan pa APA, y 
banda di esaki oportunidadnan nobo, manera e tereno di 
APA na e waf di Barcadera, cu tin mas cu 3 decada cu ningun 
actividad no a desaroya ariba e terenonan aki. E intencion ta 
pa keda diversifica nos economia pa asina inversionistanan 
local por participa den e proceso, e ta un proceso trans- 


parente cu prome biaha den historia di pais Aruba cu tere- 
nonan lo wordo otorga den e forma aki unda tur hende ta 
haya e oportunidad igual pa asina participa den e proceso, 
cu lo wordo encamina pa APA conhuntamente cu Ports of 
Amsterdam International. 
APA ta invita tur inversionista cu ta interesa den un tereno 
na Barcadera pa subi riba www.arubaports.com unda tin 
mas informacion tocante di e Proyecto di BBP of tambe por 
tuma contacto via barcadera@arubaports.com. 


Ta hopi importante pa menciona cu APA ta encarga cu mas 
proyectonan manera Port City, Ex-DOW gebouw y e Cruise 
Expierence Development Plan. Tur a proyectonan aki sigur 
lo bay crea oportunidadnan nobo, crea cuponan di trabou y 
lo bay trece mas entrada pa asina por sigui inverti den nos 
turismo. 


Minister Oduber ta contento cu e gerencia di APA cu a 
presenta e masterplan pa asina keda ariba e mesun liña 
di pensamento y ta mira APA cu un potencial enorme, e 
ta instrumental pa tur e desaroyonan economico cu ta na 
caminda. Minister Sr. Dangui Oduber ta sigura cu APA tin 
un futuro briyante y su persona ta contento cu e relacion di 
trabou y cu e desaroyo di e masterplan. 


Minister Dangui Oduber: 


Proyecto di Barcadera Business Park lo inicia den 2024 

D 
iaranson 15 di November, hunto cu Presidente di Parla- 
mento Edgard Vrolijk, Prome Minister a reuni cu señora 
Helen van der Wal y señor Arie Swean di Commissie Verster- 
king Democratisch Bestel, riba independisacion di nos insti- 
tutonan halto di estado. 


E comision aki a wordo institui na aña 2018 pa fortifica nos 
institutonan halto di estado y ta consisti di algun experto riba 
tereno constitucional, den sector priva y den sector publico. 
Un comision multidisciplinario cu tin e tarea pa recomenda 
Gobierno con pa fortifica nos principionan democratico. 
Nos ta fortifica democracia ora nos organonan y institu- 
tonan halto di estado ta fortifica. Mas fuerte nos institu- 
tonan Parlamento, Raad van Advies y Contraloria General 
(Algemene Rekenkamer) ta, miho nan por controla gobier- 
nonan y mas fuerte nos democracia ta. 


Prome Minister Evelyn Wever-Croes a remarca cu desde el 
a drenta gobernacion, el a cuminsa cu e proceso di inde- 
pendisa Raad van Advies, Algemene Rekenkamer y di 
Parlamento. Independisacion di nos colegionan halto ta 
necesario pa asina nan no depende di Gobierno y por duna 
conseho y veredictonan obhetivo cu lo yuda democracia di 
nos pais. 


Raad van Advies ya a wordo independisa y ta bayendo bon. 
Awor lo cuminsa cu e proceso pa independisa Algemene 
Rekenkamer. Parlamento ta den estado bastante avansa 


caba. Un Parlamento mas independiente y fuerte por haci 
e trabou di control miho riba un gobierno y lo tin un bon 
democracia pasobra e ora tin checks and balances. 


Un gobierno cu no kier un democracia fuerte, ta percura pa 
su Parlamento, Raad van Advies, y su Contraloria General ta 
zwak. Gabinete Wever-Croes kier e institutonan aki fuerte y 
fortifica y ta logrando esaki tambe. 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


Prome Minister y Presidente di Parlamento ta reuni 
cu Commissie Versterking Democratisch Bestel 

D 
iabierna mainta, Aruba Tourism Authority (A.T.A.) a 
yama bonbini na mas di 500 studiante di Universidad di 
Aruba, EPI y EPB kendenan a bini hunto den e sala di Renais- 
sance Convention Center pa atende e culminacion di cam- 
paña “Voices of Tourism” cu un presentacion motivacional 
di presentador internacional, esta Trent Shelton. E campaña 
a carga como meta pa inspira e proximo generacion di lider- 
nan den e industria di turismo. 
E conferencia a habri cu un discurso di Ronella Croes, CEO di 
Aruba Tourism Authority, kende a reflexiona riba e rol impor- 
tante di profesionalnan den e industria di hospitalidad. Ta pa 
medio di nan dedicacion, pasion y trabou duro cu nos por 
crea experencianan excepcional pa nos bishitantenan. Croes 
a comparti un mensahe inspirativo cu e hobennan, esta pa 
nan acepta nan storia unico y pa uza esaki pa construi un 
futuro cu nan por ta orguyoso di dje. 


“Den un industria cu ta balora colaboracion, conocemento 
propio, pensamento critico y comunicacion efectivo, e biahe 
no ta trata solamente di logronan academico, pero di crece- 
mento personal, liderazgo y crea un impacto positivo y 
duradero riba mundo” tabata palabranan di Croes. 


A.T.A. ta reconoce e tarea importante di sigui inverti den 
profesionalnan turistico y particularmente nos futuro gener- 
acionnan. Pa e motibo aki a invita autor y presentador 
renombra Trent Shelton pa empodera y inspira e futuro 
lidernan. 


Durante e conferencia, Sr. Shelton a comparti un comber- 
sacion poderoso tocante balor propio. A pone enfasis riba 
e tres reglanan fundamental, esta pa compronde bo balor 
intrinsico, practica compasion cu bo mes y cultiva auten- 
ticidad. E principionan aki ta vital pa logra yega na biene- 
star mental y emocional, cu ta hermentnan importante den 
desaroyo personal y profesional. 


E mensahe di Sr. Shelton a resona y a wordo bon ricibi pa 
tur presente. Por a conta cu un sala di studiante hopi atento 
y comprometi pa e palabranan ofreci, cu a resulta cu algun 
studiante por a comparti nan storia personal y asina ricibi 
conseho impactante. Ta di menciona cu e conferencia di 
diabierna mainta a wordo publica ‘live’ pa tur e 12 miyon 
siguidor ariba red social di Sr. Shelton. Cual ta nifica cu e 
evento aki a ofrece un gran motivacion pa hubentud y adul- 
tonan local presente, alabes a conta cu un bunita promocion 
pa Aruba. 


Durante di estadia na Aruba, Sr. Shelton a cumpli cu bishita 
tanto na ekipo femenino di futbol di SV Britannia y studian- 
tenan di Mon Plaisir College pa asina provee palabranan di 
motivacion. 


A.T.A. ta mira bek na un mainta sumamente positivo y inspi- 
rativo. A.T.A. lo sigui dedica na mehoracion di industria di 
turismo di Aruba, tanto pa nos bishitantenan como tambe, 
studiantenan, y nos profesionalnan den e mundo di hospi- 
talidad. 


A.T.A.: A Inspira Futuro Lidernan durante 
e Trent Shelton Motivational Conference 


Como parti di esfuerso “Voices of Tourism” 

P 
a aña companianan cu ta specialisa den procesa y bende car- 
ni di cacho na restaurantnan Sur Korea, lo tin cu cuminsa lim- 
ita nan produccion ya cu gobierno di e pais aki, lo introduci ley cu 
ta prohibi pa come carni di cacho. 


Pa aña un total di 2.5 miyon cacho ta wordo mata pa bende e 
carni cu restaurantnan cu tin e ‘specialidad’ aki riba menu, 
cual specialidad tin 500 aña di existencia cu varios fabrica cu 
ta proceso y bende carni di cacho na restaurantnan pero tambe 
den supermercadonan. Gobierno di e pais menciona, a presenta 
e siman aki un concepto di e ley aki cu lo caba cu e tradicion di 
mas di cinco siglo caba na e pais, caminda hopi ciudadano di 
e pais ta kere cu comiendo carni di cacho, esaki ta permiti nan 
supera e periodonan di maximo calor den e pais aki. 


Carni di cacho ta un specialidad principalmente den paisnan 
Asiatico manera entre otro China, Sur Korea, Indonesia y Vietnam 
caminda ta considera e carni aki como un tipo di delicatesse. 
Pa hopi aña caba e resistencia contra di e comemento di carni di 
cacho a bin ta creciendo, no solamente for di paisnan rond mundo 
pero tambe na Sur Korea tambe, na momento cu hobennan prin- 
cipalmente, ta cuestiona e practica aki di nan propio pais. 


Esposa di e Presidente di Sur Korea, esta Kim Keon Hee, a bin ta 
hibando un campaña pa algun tempo caba y na tur momento cu e 
haya oportunidad, e ta trata e tema aki pa gobierno di su esposo 
Yoon Suk Yeol, pone un fin na e tradicion aki. 


Segun cifranan publica pa gobierno, den henter e pais tin un total 
di 1150 criadero di cacho pa benta di nan carni na restaurantnan, 
un total di 34 matadera di cacho y un total di 219 compania distri- 
buido di carni di caso caminda e ley lo pone cu nan tur tin cu bay 
cera nan porta. 
Den e ley cu lo wordo aproba den prome lunanan di 2023, gobi- 
erno a duna tur e companianan aki specialisa den carni di cacho, 
un periodo di tres luna pa cera e negoshinan aki y nan lo ricibi 
cierto subsidio den e proceso aki for di gobierno di Sur Korea. 


E ley a bira ainda mas necesario ora cu a bira conoci cu den algun 
matadera di cacho, ta cria e bestianan aki den un situacion suma- 
mente sushi y penoso y e bestianan ta wordo hopi maltrata. 
Algun di e mataderanan aki, hasta ta ripiti un tradicion di antes 
caminda cachonan ta wordo bati te ora nan muri, ya cu nan ta 
considera cu e carni di un cacho maltrata, ta hopi mas moli y cu 
esaki tambe ta bon pa salud di hende. 


E tradicion aki a disminui bastante pero autoridadnan ta mustra 
cu awor varios matadera ta colga e cachonan of nan ta wordo 
electrocuta te ora nan muri pa asina bay over na procesa e carni. 


Den pasado caba na varios di e paisnan ariba menciona, a intro- 
duci legislacion pa prohibi comemento di carni di cacho pero nan 
no a dura largo den practica ya cu e companianan cu ta procesa 
carni di canchi, a protesta formalmente mirando kico lo pasa cu 
esunnan cu ta lanta y cria cacho pa nan wordo comi den restau- 
rant y den hotelnan. 


Sinembargo despues di a tene un sondeo riba e topico aki, 
caminda 64% di ciudadanonan di Sur Korea a rechasa consumo 
di carni di cacho, gobierno awor a dicidi di actua y bay over na 
prohibi e asunto aki completamente. 
A ser calcula cu ainda tin 1600 restaurant den henter e pais cu 
ta sirbi carni di cacho cu ta abou compara cu antes pero tin cu 
mustra cu e otro paisnan Asiatico menciona, comemento di carni 
di cacho ta continua. 


Prome pais na mundo 


Sur Korea lo introduci ley pa prohibi come carni di cacho 

P 
a loke ta un trend meteorologico 
historico, Hulanda ta na caminda 
a experencia su aña cu mas awasero 
desde cu a cuminsa registra na 1906, 
segun e Instituto Real Meteorologico di 
Hulanda (KNMI). Te cu diamars, KNMI 
a informa cu e awasero di e aña aki lo 
acerca rapidamente n’e record actual 
di 1.109 millimeter estableci na 1998 
y ta spera cu na 2023 por surpasa, al- 
cansando 
aproximadamente 
1.079 
mm. 


E pais a registra ya cuater periodo 
di awa inusualmente halto durante e 
aña, hunto cu un periodo excepcio- 
nalmente seco na juni. Na januari, 
primavera, juli-augustus y october- 
november a registra awasero supe- 
rior n’e promedio. KNMI ta adverti cu 
ta premira e actual patronchi di tempo 
humedo persisti por lo menos te cu 28 
di november, cu posibilidad di awasero 
diario cu ta varia entre 60% y 90%. 


E instituto ta atribui e patronchinan 
meteorologico 
cambiante 
aki 
n’e 
cambio climatico, señalando cu e 


zomernan Hulandes ta cada biaha 
mas seco, mientras cu e winternan ta 
cada biaha mas humedo. Sinembargo 
e alcance di e transformacion aki ta 
varia segun e modelonan climatico. 
Aproximadamente e mita di e mode- 
lonan ta indica un aumento mas 
pronuncia di e awasero invernal 
compara cu e caida di e zomer, mien- 
tras cu e modelonan restante ta sugeri 
e tendencia contrario. 


Hulanda, conoci historicamente pa su 
awasero, a experencia un aumento 
substancial durante e ultimo siglo. 
Algun shen aña pasa, e pais tabata 
ricibi un promedio anual di 700 milli- 
meter di awasero. Awo e cifra a subi 
na por lo menos 650 millimeter, loke 
ta ilustra un aumento di 20% di awa. 
Ta notabel e cambio aki ta subraya e 
impacto tangibel di cambio climatico 
den e patronchinan di awasero di e 
region. 


Mientras e pais ta enfrenta e perspec- 
tiva di bati su record di awasero, e 
meteorologonan ta insisti den e impor- 


tancia di vigila e nivelnan di awa di 
december, ya cu e ta supera e promedio 
por consolida 2023 como e aña di mas 
awasero di historia di Hulanda. 


E cambionan climatico continuo ta 
trece reto n’e nacion, cu tin mester di 
un evaluacion continuo di con e patron- 
chinan meteorologico cambiante por 
influencia den e bida cotidiano y den e 
ecosistemanan regional. 


R 
epublica Dominicana ta testigo di 
un aumento di e participacion di 
Haitiano ilegal den diferente sector, 
cu a extende mas leu di e industrian- 
an tradicional manera sucu, agricul- 
tura y construccion p’e areanan mane- 
ra transporte publico, benta ambulan- 
te, servicio domestico, empresa di sig- 


uridad y hotel. E fenomeno aki, cu ta 
afecta casi tur sector, ta trece intero- 
gante riba e cumplimento di e reglanan 
laboral. 


A pesar cu e regla di Codigo Laboral 
(articulo 135) ta stipula un cuota di 20 
porciento di e luganan di trabao den 
empresa formal pa stranhero legal, 
parce cu no ta cumpli cu ne. Presidente 
Luis Abinader a reconoce e reto y 
a pone enfasis riba e necesidad pa 
duna prioridad n’e luganan di trabao 
p’e Dominicanonan. E Confederacion 
Nacional di Organisacion di Transporte 
(CONATRA) a posiciona contra di e 
tendencia aki, dunando instruccion na 


su sindicatonan y e empresanan pa 
nan no tuma Haitiano ilegal na trabao. 


E directiva di CONATRA ta busca pa 
reestablece e cumplimento n’e leynan 
migratorio y e Codigo di Trabao, 
insistiendo n’e empresanan formal 
pa sigui e ehempel. A reporta caso di 
Haitiano ilegal, incluyendo chauffeur 
y ‘motoconchistas’, cu ta opera trans- 
porte publico sin e documentacion 
apropia, loke a provoca preocupacion 
entre e Dominicanonan. E presencia di 
e Haitianonan ilegal a provoca protesta 
publico p’e negligencia di autoridad 
na ora di cumpli cu e leynan y regula e 
presencia stranhero den e pais. 


Hulanda ta prepara p’e aña cu mas awasero di su historia 


Preocupacion creciente p’e aumento di trabao 
ilegal di Haitiano na Republica Dominicana 

E 
cantidad di Venezolano cu ta crusa ilegal- 
mente e frontera entre Merca y Mexico, a 
experencia un caida significativo, reduciendo 
casi na mita desde cu a reanuda e vuelonan di 
deportacion luna pasa. Segun e estadisticanan 
di Patruya di Aduana y Frontera (CBP), a tuma 
luga un caida di 46% na yegada di Venezolano 
cu ta purba di crusa e frontera. 


Na principio di october, e gobierno Mericano, 
bao di e presidencia di Jose Biden, a anuncia 
su intencion di deporta e Venezolanonan 
cu no ta cumpli cu e rekisitonan pa obtene 
asilo of status legal temporal. E medida aki 
ta sosode memey di un crisis migratorio 
mayor cu mas di shete miyon di persona 
cu a huy di Venezuela den e ultimo añanan. 


E cifranan di CBP publica diamars, a indica 
cu e agentenan na frontera a para 29.637 
Venezolano n’e frontera luna pasa, loke ta 
ilustra un caida considerabel compara cu e 
maximo historico di september, ora cu a tuma 
luga 54.833 detencion. E cantidad total di 
entrada ilegal n’e frontera zuid tambe a cay cu 
14% na october, compara cu e casi 219 mil na 
september. 


E vuelonan di deportacion pa Venezuela a 
cuminsa dia 18 di october, dirigi p’e Servicio 
di Migracion y Control di Aduana di Merca 
(ICE). For di e momento ey, un centenar di 
Venezolano a wordo repatria. E comisario den 
funcion di CBP, Troy Miller, a atribui e signifi- 
cativo descenso di e detencionnan di migrante 
ilegal Venezolano n’e “reanudacion di vuelo di 
expulsion,” y a subraya cu e accionnan aki ta 
coherente cu e aplicacion di consecuencia na 
esunnan cu ta crusa e frontera ilegalmente. 


Na 
September, 
e 
gobierno 
Mericano 
a 


Despues di reanudacion di vuelo pa deportacion 


Caida fuerte di migrante Venezolano n’e frontera entre Merca y Mexico 


anuncia cu mas of menos 472 mil Venezolano por cay bao di e Status 
di Proteccion Temporal (TPS) durante 18 luna. E beneficionan di TPS ta 
cu nan por traha mientras cu ta spera e resolucion di nan caso di asilo. 


E afluencia di migrante Venezolano na varios ciudad Mericano, entre 
nan New York, Denver y Chicago, a converti den un asunto politicamente 
polemico. 
Hasta algun democrata eligi a critica e maneho di e asunto di parti di e 
administracion Biden. E alcalde di New York, Eric Adams, por ehempel, 
a reprocha e gobierno federal di ayudo insuficiente pa acoge y brinda 
servicio n’e migrantenan recien yega. 


E economia di Venezuela, bao liderazgo di e presidente socialista Nicolas 
Maduro, desde 2013, a sink, loke a contribui n’e migracion masivo di su 
ciudadanonan en busca di miho oportunidad y condicion di bida na otro 
luga. 

U 
n avion di carga Boeing 747 na caminda di New York pa 
Belgica, a enfrenta un buelta inespera ora cu un cabay 
a logra scapa di su haula den pleno vuelo, obligando e avion 
dal un media buelta 9144 meter di haltura. E piloto di vue- 
lo 4592 di Air Atlanta Icelandic a informa di e animal bibo 
abordo, poniendo enfasis den e reto cu nan lo mester a sig- 
ura riba e cabay cu a los. 


Aproximadamente 90 minuut di biahe, a tuma e decision 
pa regresa n’e aeropuerto internacional John F. Kennedy. 
E piloto den comunicacion cu e control di trafico aereo, a 
expresa e necesidad pa un veterinario reuni cu e avion na 
momento di baha. E huymento di e cabay a tuma luga riba 
un peticion inusual di a benta 20 ton di combustibel “oost di 
Nantucket” pa ahusta peso di e avion. 


Aunke e metodo di huymento di e cabay ta sigui sin ta cla, 
tabata evidente cu e animal no tabata mara na momento cu 
e avion a baha. E piloto a confirma e situacion, declarando: 
“Riba e rampa, si. Nos tin un cabay cu problema, cu difi- 
cultad.” 


E vuelo a reanuda mas laat riba e mesun dia yegando cu 
exito n’e aeropuerto di Liege diabierna mainta, segun 
FlightRadar24. E motibo di transporte di e cabay ta sigui ta 
desconoci, loke ta añadi un capa di misterio n’e huida aereo. 
E speculacionnan ta mustra n’e oportunidad cu e cabay ta 
forma parti di e categoria di transporte di cabay di careda, 
caminda e containernan di diferente tamaño ta ofrece opcion 
di first class, business class y clase turista p’e animalnan. 


E incidente aki ta agrega na otro suceso similar na augustus, 
ora cu un beer a logra libera di un caha durante un vuelo di 
Iraqi Airways di Dubai pa Baghdad. E sucesonan aki ta pone 
di manifiesto e dificultad y e sorpresanan cu por surgi ora cu 
ta transporta bestia bibo riba un avion y ta mustra e nece- 
sidad di metodo di contencion sigur y confiabel durante e 
vuelonan. 


U 
n operacion cu a tuma luga pa Ministerio Publico Eu- 
ropeo (EPPO) dia 7 di november, a descubri un com- 
plot di fraude importante di belasting caminda cu varios ci- 
udadano Chines tabata envolvi, cu tabata opera na Hulan- 
da y Alemania. Ta sospecha cu e supuesto grupo di crimen 
organisa tabata evadi impuesto y derecho di Aduana pa un 
balor di mas di 200 miyon euro. Mas di 300 investigado fis- 
cal y duanero, sosteni pa Inspeccion di Delito Financiero di 
Hulanda (FIOD), a efectua e operacion, registrando mas di 
200 luga. 


Ta acusa e grupo, supuesto lider di e estafa, di importa 


cantidad grandi di producto textiel, sapato y electronica 
fo’i China pa Union Europeo. Supuestamente nan tabata 
uza factura falso pa baha e balor declarando e mercanci- 
anan y reduci asina e derecho di paga aduana. Fuera di esey 
ta sospecha cu e grupo tabata evadi e pago di belasting 
probechando un cantidad di mecanismo di importacion di 
Union Europeo cu ta exonera Impuesto n’e mercancianan 
transporta di un estado miembro di Union Europeo pa otro 
pa su entrega final. 


E operacion a caba cu e detencion di cuater sospechoso 
actualmente bao custodia. Autoridad a confisca 450 mil euro 
cash, dos auto di luho, 80 smartphone, 30 hard disk y varios 
server. EPPO a enfatisa e necesidad p’e supuesto delincuen- 
tenan establece un red amplio di intermediario, predomi- 
nantemente na Alemania, Belgica y Hulanda, pa facilita e 
despacho di aduana y logistica dentro di Union Europeo. 
E investigacion ta enfatisa riba e retonan cu e fraude di 
impuesto ta bin cu ne y e necesidad di reforsa e medidanan 
di lucha contra e tipo di delito financiero aki. 


Huymento durante vuelo  


Un cabay a scapa di un Boeing 747 
y ta obliga avion dal media buelta 


Operacion na frontera a revela complot amplio 
di fraude di impuesto na Alemania y Hulanda 

D 
iasabra 18 di November lo tuma luga na 
Carnaval Village na San Nicolas un cele- 
bracion en conexion cu Dia Internacional di 
Derecho di Mucha. E dia aki ta uno hopi im- 
portante na unda ta conscientisa e muchan- 
an di kico nan derechonan ta como mucha. E 
derechonan aki ta pa e bienestar di e muchan- 
an y ta importante pa nan sa cu mundo henter 
ta para nan tras. 


Lo tin actividadnan na unda cu nos muchanan 
lo marcha pa nan derecho como mucha. E 
marcha lo sali 3:00pm for di YMCA y lo termina 
na Carnaval Village. Akinan nos muchanan lo 
por disfruta di diferente actividad, entre otro 
Dino Jump, Face Painting, Weganan pa mucha, 
Hotwheels, Rollerskating y Skateboarding. 
Tambe lo tin presentacionnan di Karate Group 
Jin Sei Kan SKIF Aruba, Mini Dazzling Dancers 
& Dazzling Dancers y Floffy Paws. No por laga 
afo Popcorn, Cotton Candy y Raspao pa refr- 
esca. 
Esaki ta un bunita manera pa celebra Dia 
Internacional 
di 
Derechonan 
di 
Mucha. 
Mundialmente dia 20 di November henter 
mundo ta para keto riba e derechonan funda- 
mental y basico di cada mucha y e importancia 
di esakinan. 


Prome Minister Evelyn Wever-Croes ta encu- 
rasha mayornan pa acudi na e evento aki hunto 
cu nan yiunan y haci e dia uno hopi unico y 
special pa nos muchanan. E ta un oportunidad 
pa conscientisa cada ciudadano di nos pais cu 
Derechonan di mucha mester wordo respeta y 
celebra. E marcha pa derecho y e evento aki 
ta hopi importante y tin e meta pa conscien- 
tisa nos muchanan riba nan derechonan y pa 
mustra nan cu nan ta central, cu nos como 
adulto ta para pa nan, pasobra nos kier pa nan 
ta feliz y pa nan tin un futuro stabiel para riba 
nan pianan 
Celebra Dia Internacional di Derechonan 
di Mucha na Carnaval Village hunto cu nos 
muchanan diasabra 18 di November. 


Invitacion 


Celebracion di ‘Dia Internacional di 
Derecho di Mucha’ na Carnaval Village 


Dialuna, 20 November 2023 
COMUNIDAD 
12 
AWEMainta 


E 
unidad di Desaroyo di Negoshi di Aviacion di e Aruba 
Airport Authority N.V.’s (AAA) diabierna 17 di novem- 
ber a organisa un sesion informativo dedica na fomenta e 
colaboracion y e comunicacion cu nos aerolineanan asocia. 
Como un subunidad integral dentro di e division di Desaroyo 
di Ingreso y Comunicacion, e unidad di Aviation Business 
Development team ta desempeña un papel fundamental den 
e configuracion di e panorama empresarial den e Aeropuer- 
to di Aruba. 


E sesion, na cual e Station Managernan como tambe e repre- 
sentante di e aerolineanan cu ta duna servicio den aeropuerto 
di Aruba, a conta cu presentacion di e miembronan clave 
di e ekipo di Aviation Business Development team. Jo-Anne 
Meaux-Arends, Aviation Business Development Executive, 
Mary Joan Wardlaw, Customer Relationship OfÏcer y Joanne 
Trimon, Research & Development OfÏcer, a ofrece puntonan 
di bista interesante riba varios tema di interes. 
E agenda tabata inclui un vision general di e estadisticanan 
di trafico y e pasaheronan di e aeropuerto di Aruba, c’un 
perspectiva di futuro te cu 2024. E proximo temporada di 
winter, Aruba Airport lo ta hopi druk, ya cu varios aerolinea, 
manera American Airlines, JetBlue, Delta Air Lines, WestJet, 
Southwest, Air Canada, Copa y Air Century, lo aumenta nan 
capacidad semanal pa e isla. Ademas, Aruba Airport lo inau- 
gura dos ruta nobo na december: Un servicio di Lima (Peru) 
pa Aruba y otro di Punta Cana (Santo Domingo) pa Aruba cu 
Air Century. 


Ademas, nos a comparti nos strategia di medio y comu- 
nicacion cu e aerolineanan asocia. E departamento ta 
comprometi na crea un compromiso mucho mas grandi cu e 
comunidad local, sigurando cu nan ta bon informa tocante 
e oferta- y destinonan unico cu cada aerolinea ta trece pa 
Aruba Airport. Como parti di e compromiso aki, e ekipo a 
lansa varios campaña promocional durante aña, incluyendo 
e campaña actual “Bula Halto cu Spirit Airlines” den colabo- 
racion cu “Na Drempel di Fin di Aña.” E campaña aki, cu ta 
termina dia 24 di november, ta ofrece e participantenan e 
posibilidad di gana dos pasashi cu Spirit. Tur diabierna nan 
ta publica preguntanan relaciona cu Spirit riba nan pagina 
di Facebook y e participantenan mester duna e contesta 
corecto den e seccion di comentario pa por participa den e 
campaña. 


Adicionalmente, Julian Chung, Projects & Development 
Executive, Toy Balentin, Sr. Project Director Gateway 2030 y 


Paul Hidma, MEP Team Manager di Gateway 2030 Phase 1A 
for di e Departamento di Desaroyo y Tecnologia, a ofrece un 
actualisacion detaya di e avancenan di e proyecto ambicioso 
Gateway2030 di Aruba Airport. 


E sesion di mainta a alcansa su punto culminante c’un recon- 
ocimento special otorga na Karen King, Director General di 
JetBlue tanto na Aruba como na Corsou. A reconoce e contri- 
bucionnan destaca di King, particularmente pa su papel 
decisivo den e lansamento exitoso di e servicio di JetBlue 
desde John F. Kennedy (JFK) di New York pa Schiphol Airport 
di Amsterdam (AMS). 


Pa finalisa, e Aviation Business Development team kier a 
expresa su sincero gradicimento na tur e assistentnan pa 
su participacion activo y su contribucion n’e dialogo. Aruba 
Airport ta mantene su compromiso di fomenta aliansanan 
solido y impulsa e exito mutuo den e industria dinamico di 
aviacion. 


Instagram.com/arubaairport/ y Linkedin.com/ArubaAirport. 


Fortaleciendo e aliansanan: 


Unidad di Aviation Business Development di Aeropuerto 
di Aruba cu sesion informativo cu e aerolineanan asocia 

D 
espues di hopi preparacion, Stich- 
ting Musica a introduci un cambio 
innovativo den e produccion di Soca 
Prefinals di Aruba Caiso & Soca Mon- 
arch (ACSM). Pa prome biaha den his- 
toria, e anochinan preliminario a wordo 
transmiti “Live” for di plataformanan 
digital y social y tambe na television. 


Stichting 
Musica 
ta 
sumamente 
contento cu e acogida di e Live 
Streaming di e Soca Prefinals. E trans- 
mision a gara atencion den tur skina di 
nos isla y tambe den exterior y a ricibi 
hopi intercambio den forma di “Likes”, 
“Comments” y “Shares”, particular- 
mente riba e Facebook page di Stichting 
Musica. E organisacion ta orguyoso di 
cada cantante y banda cu a participa na 
e Soca Prefinals, cu a duna nos comu- 
nidad 4 anochi di musica, suspenso y 
entretenimento. 


Na final di e di 4 anochi, e resultado di 
e Soca Prefinals a wordo anuncia alre- 
dedor di 12:45 AM, pues riba 11/11, 
via e plataformanan publico di e Live 
Streaming y tambe via e pantayanan 
na e evento di apertura di Carnaval 
organisa pa SMAC. 


Resultado 
E sistema electronico cu ta wordo uza 
pa e cuerpo di hurado a selecciona e 
Top 25 presentacionnan den categoria 
di Power y e Top 15 den categoria di 
Groovy, cual a wordo anuncia mesora 
na e publico presente y televidentenan. 
Segun e procedura oficial di Stichting 
Musica, e resultado total di cada 
participante ta wordo analisa. Durante 
e analisis aki, Presidente di Hurado a 
ripara cu den e categoria Power tin un 
empate. Netamente na e cantidad di 
punto cu ta ki na e di 25 luga di e cate- 
goria Power. Esaki ta nifica cu tabata 
tin tres cantante cu e mesun cantidad 
di punto riba posicion #25. Durante di e 
anochi, e sistema electronico a selecta 
e di 25 luga, entre e tres aki, a base di 


orden alfabetico di nan Stage Name. 


Ora cu esaki a keda descubri, e organ- 
isacion a tuma e pasonan necesario pa 
evalua con lo sigui cu e proceso. Na 
prome instante a evalua e logistica y si 
lo ta posibel pa cumpli cu e orarionan 
di e permiso di evento, den caso cu 
laga dos extra cantante pasa pa final. 
Stichting Musica a busca conseho legal 
riba e topico y a tuma contacto cu e 
dos cantantenan envolvi. Despues di un 
evaluacion extenso, Stichting Musica 
ta contento di por anuncia cu un total 
di 42 Soca lo competi den e cate- 
goria di Power Roadmarch y Groovy 
Roadmarch. Mirando cu tur logistica ta 
permiti esaki. Aruba ta celebrando e di 
70 aniversario di Carnaval y Stichting 
Musica ta contento di por anuncia cu 
tur tres cantante cu a cualifica pa posi- 
cion #25 lo haya e oportunidad pa 
competi durante e Soca Finals cu lo 
tuma luga riba diasabra, 27 di januari 
2024. 


Esnan cu no a logra sintonisa e Soca 
Prefinals of simplemente kier rebiba e 
momentonan excitante di e show, por 
bishita e Facebook page di Stichting 
Musica y haya tur 4 anochi bek pa 
replay. E produccion ta disponibel 
tambe via YouTube, riba e channel di 
Elite Studios y e channel di Telearuba 
cu tambe a transmiti e Soca Prefinals. 


E organisacion ta agradecido pa e 
apoyo y sosten ricibi di Setar NV, 
Aruba Bank, Aruba Airport Authority, 
Elite Productions & Entertainment, 
Telearuba y Guardian Group. Tambe na 
e patrosinadornan di e Live Streaming, 
incluyendo Do-It Center, Fun Miles 
Aruba y demas contribuidor cu a aporta 
den forma di propaganda of premionan 
pa e audiencia. 


Stichting Musica kier extende un 
palabra di gratitud na tur medio di 
prensa cu tabata presente na The 
Venue durante di e Soca Prefinals y 
cu di un of otro forma a participa na 
e promocion y/of transmision di e 
festival, incluyendo radio emisoranan, 
website informativo y corantnan. Sin 
lubida, e cuerpo di hurado y boluntari- 
onan pa nan gran aporte na e festival y 
nos musica y cultura di Aruba. 


Stichting Musica ta sumamente satisfecho cu e resultado di Soca Prefinals 


Un total di 42 Soca lo competi den e categoria di Power Roadmarch y Groovy Roadmarch 

D 
ialuna ultimo, Minister di Labor Glenbert Croes, acom- 
paña pa demas colega minister y parlamentario, tabata 
presente na Enseñansa pa Empleo (EPE), na unda a tuma 
luga e apertura oficial di e facilidadnan completamente 
renoba y moderno, y e desvelo di e branding y logo nobo. E 
logo aki, ta representa un trapi di crecemento, direccion bay 
ariba cu ta significa progreso, pasobra EPE t’ey pa e desar- 
oyo y progreso personal di e cursista. E colornan di e logo ta 
representa entre otro, positivismo, confiansa, lealtad y sa- 
biduria. 


Durante e ultimo añanan, por a nota cu e interes di comu- 
nidad pa bay dilanti y crece den nan trabou ta grandi. Den 
2022 un total di 620 persona a tuma curso na Enseñansa 
pa Empleo, cu ta ofrece un diversidad grandi den tipo di 
cursonan, cu ta hustamente locual e mercado laboral mester 
di dje. Importante pa remarca, ta e hecho cu den 2023, EPE 
a logra drecha e oportunidad laboral di 1630 cursista. 


EPE tin un variedad di cursonan disponibel pa hendenan 
local, internacional y di cualkier edad. E cursonan cu EPE 
ta ofrece ta entre otro di idioma manera Ingles, Hulandes 
y Papiamento, curso di OfÏce Skills, Customer Service, 
Computer pa Principiante, mercadeo, administracion manera 
Boekhouden diferente nivel, y mucho mas. E cursonan 
mas gusta, ta esunnan di Waiters, Casino Dealers y e Klein 
Vaarbewijs, cu desde aña pasa, tin su examen practico tambe 
cu mester por domina, pa por logra e licencia pa maneha un 
boto. Mester bisa cu resultadonan di por ehempel cursis- 
tanan pa Casino Dealer, tin practicamente trabou garantisa. 


Na 2022, cursistanan tabata tin e opcion pa scoge entre 19 
diferente vak, pero awor na 2023, esaki a conoce un ampli- 
acion y a yega te na 27 diferente curso. Esaki ta e motibo 
tambe cu EPE mester a aumenta e klasnan pa duna les, di 
31 pa 64. Awe e cursistanan por gosa di localnan comple- 
tamente remodela y moderno, ofreciendo nan un ambiente 
mas agradabel y eficiente pa por siña. 


Durante e ceremonia importante aki, a logra na scucha 
testimonio di algun cursista, cu a relata nan experiencia na 
Enseñansa pa Empleo. 


Aki algun di nan: 
Annie tumando e les di waiter, a splica con bon e docencia 
di e curso ta enfocando riba calidad y bon servicio na nos 
turistanan. 


Ricardo a tuma ya diferente curso na EPE, pa por hisa su 


nivel di conocemento. E ta asina agradecido pa tur oportun- 
idadnan cu EPE ta ofrece y na tarifa social cu plan di pago. 


Marlene a expresa cu pa siña nunca ta laat pasobra cu esey 
bo ta avansa. Tur e cursonan cu el a tuma a yud’e crece hopi 
den su funcion. 


Manera esakinan tin hopi testimonio mas, indicando e profe- 
sionalismo di e docentenan, e flexibilidad di pago cu EPE ta 
ofrece, e variedad di cursonan cu tin disponibel, e orarionan 
flexibel y hopi otro aspectonan positivo mas. 


Minister Glenbert Croes a indica di ta sumamente orguyoso 
di e full e team di EPE, consistiendo di solamente 10 hende, 
pero cu hunto ta logrando avancenan grandi pa Enseñansa 
pa Empleo y pa su clientenan. Pa Minister Croes, como 
Minister di Labor, esaki sigur ta un logro grandi, mirando cu 
e ta facilita e proceso, di esnan cu kier un trabou, pa drenta 
e mercado laboral, ampliando nan e conocemento y experi- 
encia necesario. 


Minister Glenbert Croes: 


Cifranan ta mustra un crecemento impresionante na EPE 

P 
a 24 aña caba Fundacion Telefon pa Hubentud Aruba/ 
131 ta celebra ariba 20 di november cu e fundacion a 
cuminsa opera ariba 20 di november 1999 y ta celebra e dia 
nacional y Internacional di derecho di mucha. 


Ariba tur 20 di november pa 24 aña caba ta presenta un 
proyecto nobo of ta organisa un actividad pa e grupo di 
meta di 131. 131 su grupo di meta ta tur mucha, hoben y 
adolescente di 8 te cu 24 aña. Banda di e grupo di meta, e 
mayornan ta partner importante di 131. 


No solamente ta importante pa e mucha siña tocante su 
derecho, pero tambe pa nan mayornan tin informacion 
tocante di kico ta derecho di mucha y con nan por yuda nan 
yiunan adkiri nan derechonan. Un mucha cu siña tocante su 
derechonan ta desaroya su talentonan mas facil y ta traha 
riba e persona cu e kier ta mañan den bida. 


Nos ta bibando den temponan di crisis. Diferente parti di 
mundo tin guera tumando luga, tin personanan bandonando 
nan pais pa busca un miho bida, problema cu e cambio di 
clima, salud mental bao di hoben y adolescente, presion 
financiero ariba famianan etc. etc. Ariba nos isla tambe nos 
ta sinti e efectonan di e crisisnan aki. Na momento cu crisis 
presenta, stress y descuido ta presenta y asina mayornan 
por descuida di siña nan yiunan tocante nan derechonan. 


Pa 131 e mayor ta un partner importante cu tambe mester 
ricibi informacion tocante diferente tema y sigur tocante 
derecho di mucha. Asina aki e mayor ta miho ekipa pa duna 


educacion na cas. 


Ariba dialuna 20 di november diferente informacion tocante 
derecho di mucha lo ser comparti cu mayornan pa medio 
di e programa Nos Mainta atraves di Telearuba. Ya pa 7 
aña consecutivo cu Nos Mainta den alianza cu 131 ta para 
keto durante e programa Nos Mainta ariba e Derecho di nos 
muchanan. 


Durante e programa di Nos Mainta ariba 20 di november, lo 
trata e tema: ‘Children in times of crisis’. E mainta aki lo tin 
diferente partner presente. Unesco Aruba, HIAS Caribbean, 
Coördinatiecentrum mensenhandel  en  mensensmokkel y 
Pan American Development Foundation lo ta compartiendo 
hunto cu 131 informacion tocante derecho di mucha na 
mayornan di Aruba. 


131 kier a gradici su diferente partnernan cu ta tuma 
nan impacto social na serio y ta inverti den e muchanan 
y hobennan. Un gradicimento ta bay na Setar N.V., Aruba 
Airport Authority N.V., Web Aruba N.V., The Salamander 
Group, RBC Royal Bank (Aruba), Watty Vos BLVD, Green 
Corridor Aruba, DOW, Albo Aruba General Contractors,The 
Movies Aruba, Telearuba y Media di Aruba. 


Pa mas informacion tocante e ‘Children in times of crisis’por 
tuma contacto cu Fundacion Telefon pa Hubentud Aruba 
via nos website: 131.aw, facebook: https://www.facebook. 
com/telefon.hubentud/, email: telhubentud@gmail.com of 
telefon 5886138/ 5884011. 


131 hunto cu Telearuba ta presenta 
‘Children in times of crisis’ 


Dialuna, 20 November 2023 
COMUNIDAD 
16 
AWEMainta 


D 
ia 16 di November, Scol Prepara- 
torio Tarcisius ta cumpli 70 aña 
di existencia. Prome Minister Evelyn 
Wever-Croes tabata presente na e cel- 
ebracion special aki, pa den nomber 
di Minister di Enseñansa Endy Croes, 
felicita y gradici tur esnan cu a, y ta 
labora na e scol, cu 70 aña di amor y 
dedicacion na nos muchanan. Prome 
Minister a indica cu e trabou di tur es- 
nan den enseñansa ta uno grandi, y di 
aprecia, mirando cu nan ta esunnan, 
cu tin un influencia grandi, riba de- 
saroyo di nos hobennan. E muchanan 
ta wordo inspira door di e maestro- 
nan aki, pa siña, pa mañan nan por 
tin un miho futuro. E ta un orguyo di 
por wak bek cuanto alumno a bishita 
e scol aki durante tur e 70 añanan, y 
di sa cu hopi awe, tin un bon educa- 
cion y futuro stabiel. 


Prome Minister tambe tabata tin e 
oportunidad di combersa cu e cabe- 
sante actual Juffrouw Angela Romero, 
y cu e ex cabesante cu tabata Juffrouw 
Monica. El a gradici nan pa tur nan 
esfuerso y dedicacion, pa cu educa- 
cion di nos muchanan. 


Cabesante di scol, juffrouw Angela 
Romero, na su turno a gradici Prome 
Minister pa asisti na e celebracion 
importante aki, na unda e muchanan 
a haci un presentacion, cu nan a 
prepara cu hopi amor, hunto cu nan 
maestronan. Juffrouw Romero tambe 
a gradici tur esnan cu tabata presente, 
y e maestronan cu semper a duna tur 
di nan banda pa educa e muchanan, y 
den e caso di awe mainta, a train nan 
pa duna un excelente presentacion. 


Tambe, el a gradici nan pa tur e 70 
aña, cu un trayectoria bunita di educa- 
cion, amor, cuido, y di norma y balor, 
cu tin tras di lomba. Juffrouw Romero 
a dispidi, sigurando tur presente cu 
nan lo sigui traha sigur pa 70 aña 
mas, cu hopi amor y dedicacion na 
educacion di tur e muchanan. 


Scol Preparatorio Tarcisius a cumpli 70 aña di existencia 

N 
a maart 2021 Universidad di Aru- 
ba, den colaboracion cu e Institu- 
to di Investigacion y Salud Biomedico 
di Corsou y e universidadnan di Cor- 
sou, Sint Maarten y Utrecht, a inicia un 
proyecto di investigacion pa studia e 
impacto di e pandemia di Covid-19 riba 
e calidad di bida y e derechonan hu- 
mano di famianan vulnerabel na Aruba, 
Corsou y Sint Maarten. E virus di Cov- 
id-19 tabata un di e crisisnan sanitario 
mas catastrofico di ultimo tempo. E vi- 
rus no solamente a afecta e economia, 
sistema di salud y structuranan social 
mundial, pero e sistemanan di salud y 
structuranan social di Aruba tambe a 
ser trastorna.  


Durante e proyecto di investigacion 
multidisciplinario aki, e grupo di inves- 
tigacion a studia e impacto social di 
e pandemia riba e famianan vulner- 
abel y di ingreso baho na Aruba, 
Corsou y Sint Maarten (e islanan CAS), 
dunando atencion specialmente na 
hende muhe, adulto mayor y inmi- 
grantenan indocumenta. Dentro di e 
estudio aki, e investigadonan a uza un 
enfoke basa riba derecho humano pa 
studia cual ta e efectonan di e acuer- 
donan entre Hulanda y e CAS islanan 
riba e derechonan humano den e Reino 
Hulandes. Ademas e investigadonan 
a studia experiencia di e famianan 
vulnerabel y cual recurso e famianan a 
uza pa forma resiliencia social. 


Na Aruba a logra tene en total 27 
entrevista cu e participantenan. Di 
e 27 entrevistanan, 6 a ehecuta cu 
organisacionnan local HIAS, Cruz 
Cora Aruba y 2 grupo di enfoke a ser 
organisa hunto cu e interesadonan 
di gobierno y sociedad civil. Tambe a 
traha 3 video cortico pa por captura 
y compronde e experiencianan di un 
trahado comunitario, un dunado di 


cuido y un educador. Por ultimo a haci 
un revision di literatura riba e reaccion 
di e paisnan y e efectonan di e reac- 
cionnan aki riba e normanan y protec- 
cion legal di derecho humano.   


Na Universidad di Aruba, riba diamars 
dia 21 di november di 9.00am te 
1.00pm, e grupo di investigacion lo 
presenta e resultado di e examen y 
nan recomendacionnan pa gobierno 
y organisacionnan local riba con pa 
responde na e crisisnan den futuro. 
Interesadonan relevante lo ta presente 
y lo haya e oportunidad pa reaciona 
riba e recomendacionnan y duna nan 
aporte. Entrada ta gratis. 


E proyecto aki a ser financia door di 
“the Dutch ZonMW”. 


Miembro nan di consorcio di examen: 
Prof. Ashley Duits, PhD (CBHRI),  Dr. 
Izzy Gerstenbluth, MD(CBHRI)), Dr. 


Mieke de Droog, PhD (University of 
Aruba), 
Benedicta 
Dr. 
Deogratias, 
LL.M , PhD (University of Aruba), Prof. 
Ajay Bailey PhD (University of Utrecht, 
Prof. Antonio Carmona Báez PhD, 
USM (University of Sint-Maarten), Dr. 
Raymond Jessurun, PhD (University of 
Sint-Maarten), Dr. Lisbeth Echteld, PhD 
(University of Curaçao) 
  
Researchers:  Dr. Merel F.H. GrifÏth- 
Lendering, PhD (CBHRI) 
Researchers: 
Elly 
Hellings, 
MSc 
(CBHRI) 


Ekipo di examen: 
Research Team Aruba 
Mr. dr. Benedicta Deogratias, Project 
coordinator 
Dr. Mieke de Droog, Project coördinator 
Dr. Luc Alofs, project advisor 
Nurianne Arias- Helder, Interviewer 
Thais Franken, Interviewer 
Yanelis Botman, Interviewer 


Manteniendo derecho humano durante un pandemia: 


Presentacion di e Investigacion di COVIDCAS tocante e impacto 
social di COVID-19 den sociedadnan di Caribe Hulandes 

D 
ialuna 20 di november ta e dia cu nacional y Internacio- 
nal Derecho di mucha ta ser celebra. Tambe ta e dia cu 
Fundacion Telefon pa Hubentud Aruba ta celebra 24 aña di 
existencia. 24 aña pasa ariba 20 di november ta e prome bi- 
aha cu un mucha a marca e number 131 y a ricibi ayudo di 
Telefon pa Hubentud. 


Den cuadro di e celebracion di dia di derecho di mucha, 
131 ta organisa ‘Get the Message?! ariba 20 di November. 
‘Get the Message?!’ lo tuma luga na The Movies @ Gloria. 
Durante ‘Get the Message?!’ studiantenan di Prinses Amalia 
Basisschool y De schakel lo mira diferente short movie cu 
ta trata diferente derecho y lo analisa y elabora tocante e 
derechonan. Esaki lo tuma luga na The Movies @ Gloria di 
08:30am pa 12:30pm Na e momento ey e muchanan lo ricibi 
informacion tocante derecho di mucha. 


Pa mas mucha cu ta posibel por participa, 131 a haci posibel 
cu scolnan cu ta interesa por participa na ‘Get the Message?!’ 
den nan klas. Scolnan cu ta interesa por participa door di 
haci uzo di e link akibao ariba dia 20 di november desde 
10:00 di mainta. 
Link: https://youtu.be/NbymF05NxY4 


Tambe riba 20 di november e edificio di Gloria lo ta ilumina 
cu e colornan di e logo nobo di 131. Un partner importante 
den e celebracion aki ta The Movies @ Gloria. 


Muchanan di Scol Basico y Scol Secundario a participa na ‘Get The Message’ 

T 
ur 19 di november ta Dia Internacional di Hende Homber. 
Desde akinan, mi kier a expresa un pabien grandi na tur 
hende homber riba nan dia special. Mi ta kere cu ta asina 
importante pa sigui reconoce y celebra e dia aki di hende 
homber. Hende homber ta pilarnan den nos comunidad y 
cabes di nos famianan. E hende homber ta hopi biaha e for- 
sa y proteccion den e famia. E ta ocupa su mes mayoria di 
biaha pa yuda y inverti den su famia, pero no ta mucho exi- 
gente pa su mes ricibi algo special. Den tur parti di nos co- 
munidad hendenan homber ehemplar y balente ta traha 
duro pa nan famia pero tambe pa nos bay dilanti como pais. 


Mundialmente hende homber ta comete hopi mas suicidio 
cu hende muhe 
Aunke hombernan hopi biaha ta aparenta di ta hopi mas 
fuerte y menos emocional cu hende muhe, estadisticonan di 
hopi pais ta mustra cu hende homber ta hopi mas vulnerabel 
pa comete suicidio. Na mayoria pais homber ta comete 3 
biaha mas suicidio cu hende muhe. Estadisticonan ta mustra 
cu hende muhe ta cay den depresion dos biaha mas tanto 
cu hende homber, sinembargo pasobra hende muhe ta hopi 
mas habri pa comparti nan problema, emocion y dolornan 
cu otro hende, esaki ta evita cu nan ta yega na suicidio. Data 
ta mustra cu aunke hende muhe ta atenta mas suicidio cu 
homber, mas homber ta muri di suicidio. Esaki tin di haci cu 
e metodonan cu hende homber ta uza ta hopi mas brutal y 
mortal. 


E problema cu hende homber no ta expresa su mes 
Hende homber en general y globalmente ta sernan cu no 
ta mucho expresivo. Homber ta absorba y tene mayoria di 
cos pa nan mes. Esaki ta haci cu e presion y dolor interno 
ta keda acumula y afecta e persona di un forma exorbitante. 
Hende homber ta pensa diferente cu hende muhe riba su 
problemanan y ta sinti e necesidad di por resolve esakinan 
su mes y wanta e decepcionan paden. 


Esaki tin efectonan devastador mentalmente y emocional- 
mente pa e hende homber cu na cierto momentonan ta sinti 
cu no tin un solucion mas pa loke e ta experenciando. Pasobra 
e homber no ta expresa su mes mayoria biaha, tur hende 
ta pensa cu tur cos ta bayendo bon cu ne. Lo contrario ta 
berdad. Ta p’esey ta yega un momento den cual e homber no 
ta wak un solucion mas y ta actua den desesperacion y desi- 
lusion completo y ta pone un fin na su bida. Esaki lamenta- 
blemente no ta un solucion; e ta crea mas dolor y problema 
pa e famia cu ta keda atras. E cultura machista cu ta hunga 
un rol importante na hopi pais a siña e hende homber pa no 


yora, no habri su mes, y no actua manera un “muhe.” Tur e 
cultura eroneo aki ta contribui na un formacion di caracter y 
pensamento cu por ta hopi dañino ne salud mental di hende 
homber, cual por conduci na suicidio eventualmente. 


Situacion na Hulanda 
Na Hulanda homber nos por wak un aumento di casonan 
suicidio bou di homber. Na 2020 tabatin 1.823 caso di 
suicidio, di cual 1.228 tabata homber, na 2021 tabatin un 
total di 1.862 caso di cual 1.295 tabata homber y na 2022 
tabatin 1.916 caso di cual 1.315 tabata homber. En total 
1.315 hende homber y 601 hende muhe a suicida na 2022, 
cu ta un averahe di 5 suicidio pa dia! Bou di e hendenan 
homber e casonan di aumento mas grandi ta bou di e 
edadnan di 20-30 aña, 30-40 aña y 60-70 aña. E data aki ta 
proveni di CBS di Hulanda. 


Como hende homber mi mes, ,mi ta reconoce e importancia 
pa ta vulnerabel den e momento y cu e persona corecto. 
Expresa nos decepcionan y luchanan no ta haci nos debil, 
sino mas saludabel, fuerte y moldiabel pa un posibel solu- 
cion cu nos mes no por a identifica. Hende homber no ta 
superman, nos ta keda hende. Hende cu mester di conseho 
y guia tin biaha pa nos por crece y ta fuerte pa alcansa nos 
metanan y esun di nos famia. Un pabien special na tur hende 
homber riba nan dia! 


Parlamentario Marco Berlis (MEP): 


Diadomingo awo ‘Dia Internacional di Hende Homber’ 


“Ban pa cero suicidio pa hende homber” 

E 
tema di e Youth Forum 
tawata ‘Impacto social di 
cambio climatico’. Represent- 
antenan di tur region di mun- 
do a discuti riba e problemat- 
ica y posibel solucion(nan). E 
forum a conta cu mas di 170 
representante hoben di dife- 
rente pais y 33 minister. 


Minister 
di 
Husticia 
y 
Asuntonan Social sr. Rocco 
Tjon a hiba palabra durante 
e sesionnan aki y tambe a 
contesta pregunta di e dife- 
rente hobennan presente. 


Specificamente a duna un spli- 
cacion tocante con e maneho 
cu ta wordo hiba na Aruba 
ta asisti pa mitiga impacto di 
cambionan climatico cu ta toca 
e parti social y salud mental. 


Ta importante pa splica cu 
prome cu a atende e forum e 
delegacion di Aruba tawata 
tin diferente reunion prepa- 
ratorio. E delegacion tawata 
consisti di Aruba su secretario 
general pa loke ta e comision 
nacional di UNESCO, sra. mr. 
drs. 
Marushka 
Lee-Tromp, 
Aruba su “youth represen- 
tative” Arielle Gil y Chief of 
Staff di Ministerio di Husticia 
y Asuntonan Social sra. Irina 
Croes. 


Minister di Husticia y Asuntonan 
Social kier a gradici e ekipo pa 
a yuda cu e preparacionnan 
cual a haci’e posibel cu Aruba 
por a duna un bon presenta- 
cion durante e forum aki. 


Minister Rocco Tjon: 


Aruba tawata bon representa n’e 
Youth Forum 2023 di UNESCO na Paris 

A 
ruba Lions Club cu pa mas cu 75 aña ta sirbi nos 
comunidad cu diferente proyectonan, un biaha mas 
hunto cu e universidad di medicina na Aruba cu ta Xavi- 
er University, ta organisando un dia pa control di sanger. 


Manera ta custumber e dos organisacionnan aki pa algun 
tempo caba trahando hunto riba proyectonan di salub- 
ridad, diasabra 18 di November cuminsando pa 9or di 
mainta te cu 1or di merdia, ta warda pueblo en general, 
adulto y tambe muchanan ta bon bini na Xavier University 
na Sta Helenastraat 23, unda lo por haci control di sucu, 
colesterol, presion, tambe tin evaluacion di nutricion, y 
lo por ricibi conseho riba un di e topiconan aki. 


Tur esaki lo ta completamente gratis y informacionnan 
tambe lo wordo duna riba diferente otro temanan di 
salud. 


Aruba Lions Club hunto cu Xavier University cu nan 
miembronan boluntario, ta warda un y tur pa asisti na 
e actividad aki pa bo propio salud caminda cu ta ofrece 
e informacion y conscientisacion pa un bida mas salu- 


dabel. 


Awe 18 di november 


Aruba Lions Club ta uni forsa cu Xavier University pa un bunita proyecto 

F 
orsa, curashi y balor ta determina e hende homber. Luna 
di november ta importante pa e ser masculino ya cu e ta 
uni diferente evento cu ta importante pa e hende homber. 


Asina nos conoce e movemento ‘Movember’ cu mundial- 
mente ta uza e luna di november pa recauda fondo pa salud 
di e hende homber. Dia 19 di november ta Dia Internacional 
di Hende Homber y dia 20 di november ta Dia Internacional 
di Derecho di Mucha. Cu asina ta forma 48 ora di celebra- 
cion pa hende homber y muchanan, y e relacion special cu 
nan ta comparti. 


Dia Internacional di Hende Homber 
Diadomingo awor, 19 di november cu ta Dia Internacional di 
Hende Homber, mundo henter lo ta celebrando e balor posi- 
tivo di e hendenan homber. Ta importante pa pone enfasis 
riba e ‘role model’ masculino positivo y asina crea consciencia 
riba e bienestar di nos hendenan homber. Pasobra, awendia 
e hende homber ta bibando bou di hopi exigencia y presion 
externo di entre otro trabou, famia, amigonan y medionan 
social. Nos mester sostene nan. 


Tin tres forma den cual por yuda fortalece e hende homber. 
Di prome, encurasha e hende homber comun y coriente cu 
tur dia ta traha duro y ta hiba un bida decente y honesto. Di 
dos, celebra e contribucionnan positivo di e hende homber 
na comunidad, famia, hogar, cuido di nan yiunan y medio 
ambiente. Di tres, enfoca riba e salud y bienestar di e hende 
homber, tanto den e aspecto social, emocional, fisico y spir- 
itual. 


Conferencia organisa pa Fundacion Hende Homber 
Pa ilustra cu esaki ta sosode na Aruba y pa pone nos role 
modelnan masculino den e lus positivo, Parlamentario Ricky 
Hoek kier a enfoca riba e conferencia exitoso di Fundacion 
Hende Homber na cual e a participa. Fundacion Hende 
Homber a presenta un conferencia titula “Hombernan cu ta 
marca e diferencia”, cu e enfoke riba e “bienestar emocional 
y mental”. Un elenco profesional local consistiendo di seis 
hende homber y un hende muhe a comparti informacion hopi 
valioso y importante pa e funcionamento optimal di cada ser 
masculino. Asina a duna informacion riba entre otro tereno 
psicologico, social-emocional, finansa, spiritualidad, salud y 
intimidad. 


E conferencia a mustra cu hendenan homber na Aruba 
mester di mas empoderamento, sosten y ayudo pa e retonan 


cu nan ta enfrenta diariamente. No obstante cu e conferencia 
tabata dirigi riba e hende homber, e hende muhe tambe ta 
hunga un papel importante den e bida y desaroyo di e hende 
homber. Y asina tur esnan presente por a cera conoci cu e 
profesionalnan cu lo por brinda ayudo y conseho caminda 
cu ta necesario. Un relacion sano ta hiba na un bida sano. 


Finalmente Parlamentario Hoek kier a felicita Fundacion 
Hende Homber, tanto su directiva como su clientenan, miem- 
bronan cu nan di 10 aniversario di existencia. Y gradiciendo 
na tur cu a contribui y haci e conferencia un exito rotundo. 


Parlamentario Ricky Hoek (MEP): 


Forsa, curashi y balor ta determina e hende homber 


Di 10 aniversario di Fundacion Hende Homber y Dia Internacional di hende homber 

Receta 
TIEMPO PREVIO:15 minutos 
HORA DE COCINAR:2 horas 
TIEMPO TOTAL:2 h 15 min 
2SERVICIO 


Ingredientes: 
Para sopa 
1 pieza Panceta de cerdo 
0.5 taza de cebolla 
0.5 taza de zanahoria 
0,5 taza de apio 
0.3 taza de puerro 
1 cucharada Clavo 
1 cucharada Pimienta 
1 cucharada Semillas de cilantro 
2 piezas Hojas de laurel 
1 pieza de canela en rama 
2 cucharadas Sal 


Para freír y asar 
1 cucharada Aceite de oliva 
0,5 taza de ajo 
0.5 taza de cebolla 
0.5 taza de zanahoria 
0,5 taza de apio 
0.5 taza de puerro 
0.5 taza de tomate 
1 cucharada Pasta de tomate 
0,5 taza de vino tinto 
1 cucharada Sal 
0,5 cucharadas. Pimienta 
1 taza de caldo de pollo 
0,5 taza de cerveza 


Para pegar 
1,5 cucharadas. Miel 
0,5 taza de cerveza 


Para masa 
6 papas _ 
1 cucharada Sal 
2 huevos _ 
1 taza de almidón de papa 


Direcciones: 


1 - En una olla grande con agua, hierva, 
agregue la panceta de cerdo, la cebolla 
picada, la zanahoria picada, el apio 
cortado y el puerro picado. Condimenta 
con clavo, pimienta, cilantro, laurel, 
canela y sal.  Cocine a fuego lento 
durante una hora. 


2 - Mientras tanto, calienta una 
sartén grande a fuego medio-alto, 
agrega la cebolla picada, la zana- 
horia picada, el apio picado, el puerro 
picado, 2 dientes de ajo y el tomate 
en rodajas.  Condimentar con pasta 
de tomate, sal y pimienta.  Incorpora 
el vino tinto, el caldo de pollo y la 
cerveza.  Vuelva a colocar la panceta 
de cerdo cocida en la sartén.  Divida 
la panceta de cerdo en la super- 
ficie. Cubra con papel aluminio y ase a 
400°F (200°C) durante una hora. 


3 - En un tazón pequeño, agregue la 
cerveza y la miel y mezcle bien. Unte 
la pasta sobre la carne.  Transfiera 


al horno, ase nuevamente a 400oF 
durante una hora. (No cubrir.) 


4 - Para la guarnición, en una olla 
grande, con agua hirviendo, cocina las 
patatas durante 15 minutos. Transfiera 
a 
un 
tazón 
grande, 
bien 
tritu- 
rado. Incorpora 2 huevos y la fécula de 
patata y mezcla bien. Enrolle el puré de 
papa como una masa pequeña. Cocine 
bien la masa. 


5 - Coloque la panceta de cerdo asada 
y la masa en un plato.  Adorne con 
perejil y sirva. 


Panceta De Cerdo Asada Con Verduras 


Panceta de cerdo asada tierna y perfectamente crujiente: a tu familia le encantará esto en la mesa.  
Es especialmente bueno cuando se cocina sobre vegetales, ya que absorben sus jugos mientras se cocina. 

Fortaleza pa Famia 


Sinceramente, Pastor Marcel Balootje 


A yega tempo pa tur hende sa cu integridad ta bini di Dios, 
y cu integridad no por sostene maldad. Integridad no sola- 
mente ta nifica haci bon, hasta ora hende no ta mira bo, 
pero e ta nifica na prome luga un curason cu ta pertenece 
na Dios. 


Integridad no ta nifica haci cos pa hende mira, pa hende 
bisa bo ta integro, pero integridad ta nifica agrada Dios. 


Hende cu curason dobel, cu ta haci cos pa complace 
hende, y cu ta pone Dios un banda pa agrada cu maldad 
conscientemente, no tin conocemento kico ta integridad. 


Hose den buki di Genesis 39:7-12 ta demostra integridad, 
bon caracter y un bida di respet, demostrando cu e no ta 
peca contra Dios, ni tampoco abusa di confiansa di hende. 


Daniel den e buki di Daniel capitulo 6 ta demostra integr- 
idad y temor di Dios, pasobra di ningun forma e no a acepta 
idolatria den su bida. Un hende integro no por ta mara na 
ningun clase di idolatria, pasobra idolatria, ta compara cu 
golosidad, y ta hiba na scuridad y bruheria. 


Job e demostra integridad den su bida, na momento cu e 
a perde tur cos, toch e no a murmura contra Dios, hasta 
su esposa a bis’e: Ainda bo ta mantene bo integridad? 
Maldiciona Dios y muri (Job 2-9+10). 


Hende di dobel animo, of di curason dobel, hende cu ta 
duda den Dios, cual e palabra di Dios ta bisa cu un hende 
asina no por spera di ricibi algo di Señor, siendo un hende 
di curason dobel, inconstante den tur su camindanan. Un 
persona asina no ta integro, pasobra su confiansa den 
Dios no ta firme. Bo no por defini na cual banda e ta para 
(Santiago 1:7-8). 


Esun cu ta cana den rektitud (integridad) ta cana confia- 
damente, ma esun cu ta perverti su camindanan lo wordo 
descubri (Proverbionan 10:9). 


Si bo tin amigo of amiga cu ta pone bo cana den caminda 
di inmoralidad, tuma nos conseho y kibra cu e amistad ey, 
los for di e atadura ey, sali lihe pasobra bo integridad ta na 
peliger, y bo caracter ta debilitando. Laga hende bisa bo ta 
cobarde of mal amigo, pero laga bo bida ta agradabel den 
bista di Dios, pasobra pronto lo yega e dia cu nos tur lo tin 


di duna cuenta na Dios (Romanonan 14:12). 


Hende ta chansa cu pica, y ta broma den caya di inmor- 
alidad, pensando cu nan por haci bofon di Dios, apoyando 
locual ta malo, y resistiendo contra locual ta bon. 


Laga integridad y rectitud warda mi, pasobra mi ta spera 
riba Bo (Salmo 25:21). 


Integridad di e rectonan lo guia nan, ma perversidad di e 
traidornan lo destrui nan (Proverbionan 11:3). 


Ora nos ta integro nos ta un modelo di cual hende por 
wak riba dje, no ta importa cu nos no ta rico, of tin hopi 
propiedad, pasobra miho un esclavo integro cu un biyo- 
nario inmoral. 


Integridad di mayor ta masha importante pa nan yiunan, 
pasobra nan ta yama como role model di famia, esnan cu 
mester duna ehempel di firmesa y amor den cas, esnan cu 
no por core bay laga nan responsabilidad. Ta riba nan e 
yiunan tin cu wak, pa asina nan por cana drechi den bida, y 
a sabi di respeta otro, pa awe nan yiunan por respeta nan. 


Ta dificil pa un hende ta integro bibando den pica of apoy- 
ando pica conscientemente. 
Ta tempo pa arepenti y entrega bo bida na Cristo Hesus, 
y ricibi integridad, pasobra integridad ta bini di Dios (2 
Corintionan 5:17). 


Nos ta bibando den tempo trabahoso, nos mester cuida. 


Integridad no por sostene inmoralidad 

D 
ialuna mainta na Enseñansa pa Empleo (EPE) na Engelandstraat a tuma 
lugar e develo di e logo nobo y e cortamento di cinta pa loke ta nan edi- 
ficio renoba. Esaki sigur ta un ocasion pa celebra, asina Parlamentario Setty 
Christiaans-Yarzagaray di Fraccion di MEP a expresa. 


Parlamento a wordo invita pa atende e ceremonia aki y e ta masha contento 
di por mira con e lema di EPE ta wordo refleha den comunidad: “Amplia bo 
conocemento y aumenta bo oportunidad”, locual kiermen cu esaki ta un bon 
oportunidad pa e personanan local bay den un proceso di capacitacion of 
recapacitacion pa eleva nan conocemento y oportunidadnan laboral. 


El a sigui bisa cu Enseñansa pa Empleo a cuminsa na aña 1988 despues cu 
refineria Lago a cera. A surgi e necesidad pa introduci un manera pa prepara 
trahadonan miho pa e sector di turismo e tempo ey. Ainda, EPE ta traha riba 
esaki, amplia e conocemento y aumenta e oportunidadnan pa tur esnan cu a 
perde trabao, cu ta buscando trabao y / of cu kier amplia nan conocemento. 


“E meta aki sigur nos ta kere den dj’e. Ami mes sigur a yega di ta un cursista 
di Enseñansa pa Empleo. Ta kere den su programanan, den su cursonan y 
p’esey tambe nos a atende tambe, mirando e hecho cu esaki ta basa riba 
trabaonan di ofishi”. EPE ta yuda mas y mas hende drenta mercado laboral. 


Christiaans-Yarzagaray a wordo informa cu durante 2021-2022, EPE tabata 
tin 620 cursista y un total di 19 diferente curso. Awor, den añanan 2022 pa 
2023 esaki a wordo amplia na mas di 1630 cursista cu a logra termina un di 
e 27 diferente cursonan. Ta aplaudi e esfuersonan no solamente di Minister 
Glenbert Croes cu ta esun encarga cu e departamento aki, pero tambe di e 
trahadonan como tambe docentenan cu aworaki ta trahando di un manera 
sublime. 


Otro dato interesante cu a wordo comparti e dia aki ta desempleo, midi aña 
pasa compara cu durante pandemia. E porcentahe di desempleo tabata 


Parlamentario Setty Christiaans-Yarzagaray (MEP): 


EPE tin un rol hopi importante den loke ta 
yuda cu diversificacion di Aruba su economia 


8.8% y awor, segun cifranan di Departamento di 
Labor y Oficina di Estadistica, el a baha te na 4.3%, 
loke ta e porcentahe mas abou den historia di Aruba. 
Sigur un logro historico. Pa loke ta desempleo bou di 
hobennan, e Parlamentario a indica cu esaki a baha 
di 25.9% na 9.9%. 


E dia aki por a mira entre otro con EPE ta ofrece 
cursonan pa esnan cu kier traha den casino, cual ta 
cursonan hopi interesante y cu sigur ta brinda hopi 
oportunidad pa traha den sector turistico cu ta e 
sector cu ta emplea mas hopi hende y cu tin nece- 
sidad di esaki. 


Aworaki, EPE lo bay enfoca riba cursonan nobo riba 
tereno di energia. Den loke ta diversifica economia di 
Aruba, Enseñansa pa Empleo tin un rol hopi impor- 
tante, a remarca. Finalmente, Parlamentario Setty 
Christiaans-Yarzagaray ta felicita Minister Glenbert 
Croes, team di EPE y stakeholders pa e tremendo 
logro aki. 


Dialuna, 20 November 2023 

``“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu inmenso tristeza den nos curason pero 
agradecido pa tur loke nos a comparti cune, 
nos ta anuncioa fayecimento di nos tata, welo y 
bisawelo stima; 


Eustacio 
Segundo Scharbaay 
Mihor conoci como: 
“Dung”of “Papa Dung” 
*29-03-1934 - †11-11-2023 


Casa: 
†Theresita Scharbaay Lampe 


Na nomber di su: 
Yiunan: 
Anthony Scharbaay y famia 
Gwendolyn (Gwendy) y Ruben Zambrano- 
Scharbaay 
Errol Scharbaay 


Manera yiu: 
Marlen Tromp y famia 
Susy Nadal 


Nieto(a)nan: 
Angelene y Bryan Willems-Scharbaay 
Rossy y Rosaelina Scharbaay-Maduro 
Cindy Zambrano y Ernesto Burke 
Mendy Zambrano 


Bisanieto(a)nan: 
Alyanne y Xiara Willems 
Rashid, Rishan y Rajon Scharbaay 
Mia-Elle y Emy-Lynn Burke 
Nalaney Zambrano 


Rumannan: 
†Francisco Marquez y famia 
†Aura Reina y famia 
†Francisca Leyba-Scharbaay y famia 
Henaro y Seferina Scharbaay-Hill y famia 
†Luly Odor-Scharbaay y famia 
†Tina y †Santiago Kelly-Scharbaay y famia 
Jon y Olga Scharbaay-Camacho y famia 
Irie y Ronny Petronia-Scharbaay y famia 


Manera ruman: 
Aide y †Laito Nadal-Fondeur y famia 


Swa y cuñanan: 
†Vda. Estrelita y †Nelson Ruiz-Lampe y famia 
†Meinart y †Filomena Lampe-Croes y famia 
†Carmen y Ricardo Luidens-Lampe y famia 
†Simon Lampe y yiunan 
†Violeta y Fichi Lacle-Lampe y famia 


Amigo di cas: 
Marcial Pascual Ras 


Primo y primanan, subrino y subrinanan, comer 
y compernan, ihanan, bisiñanan, amistadesnan, 
conocirnan y demas famia na Aruba y den 
exterior. 


Ta invita pa e acto di entiero cu lo tuma lugar 
diasabra 18 di november 2023 di 9:00 pa 11:00 
di mainta na Aurora Funeral Home, despues 
saliendo pa Santana catolico na Playa. 


Si en caso den nos tristeza nos por a lubida algun 
persona of famia, nos a pidi nos disculpa. 


Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 


Lo E seka tur lágrima for di nan wowo, I morto lo no 
eksisti mas: lo no tin nada di rou, nada di yoramento, 
nada di dolo mas, pasobra tur kos di antes a pasa bai. 
Rev. 21:4 


Cu inmenso tristeza na nos curason, pero conforme cu 
Boluntad di Señor Hesus nos ta anuncia fayecimento di 
nos querida Mama: 


Daisy Reyes Gonzalez 
Cariñosamente yama “Mama Daisy” 
*28-08-1953 - +12-11-2023 


Na nomber di su: 
Yiunan: 
Teresa Delgado-Reyes y esposo Jorge Arturo 
Maria Cristina Reyes 
Edwuin Antonio y compañera Zoina Manzana 


Nieto(a)nan: 
Darwin y Famia, Edwardo, Christopher y Demi, Dwayne 
y Stephanie, Julian, Laura, Desiree, Crisma, Byron, 
Shabielly, Juwensley 


Bisanietonan: 
Jome, D’Son 


Yiunan di cas: 
Rocke y Minerva Martinez, Elizabeth Nelly Soza, Arthur 
Dowers, Rigoberto Franken 


Manera nietonan: 
Dayelis y Christopher Raposo, Andrew 


Rumannan: 
Freddy Antonio Gonzalez (Rep. Dominicana) 
Eridania Gonzalez 


Rumannan di crianza: 
Maria Cristina Abad (Rep. Dominicana) 
Tamara y Famia (USA) 
Sobrino- y sobrinanan: 
Teresita Zulay y Famia (USA) 
Carmen Elena Gonzalez y Yiunan 
Victor Gonzalez y Famia (USA) 
Cristobal Gonzalez 
Christy Yobanka Gonzalez y Yiunan (Rep. Dominicana) 


Manera sobrino: 
Luis y Famia (Rep. Dominicana) 
Paola y Yiu (Rep. Dominicana) 


Ihanan: 
Jossy, Ruth, Omar, Indira 


Amiganan di cas: 
Eusje, Dalilha, Michael, Dr. Alvarez, Mecho, Ramona, 
Mercedez, Buchi, Mary, Isabel, Altagracia, Chana, 
Daisy, Mariana, Ursly, Hugo, Elsa, Anchy, Carlos, John 
Jairo, Kika San Nicolaas, Jolanda, Larissa, Mechonga, 
Amparo, Silvia 


Ayudantenan na cas: Eusje, Dalilha 
Su dokter di cas: Dr. Alvarez 


Tur su primo- y primanan, bisiñanan di Potrero, comer- y 
compernan, demas Famia y ser kerinan na Aruba y den 
Exterior, amigonan di Fundacion Dominicana, tur cu 
semper a trata y respeta di curason. 


Den nos tristesa, nos por a lubida algun nomber, sea 
conforma cu Mama Daisy si tabata corda y stima cada 
un di Boso. 


Ta un honor invita Bo(so) pa celebra Mama Daisy su 
bida y despedida, cu lo tuma lugar diasabra 18 di 
November 2023 na misa La Birgen di Fatima na Dakota 
for di 2’or pa 4’or di atardi. 


Por wak despedida di Daisy via link; https://youtube. 
com/@obituaryarubai9144?si=Ubwg6voOHHQEGnlD 


Despues di acto di despedida nos lo no por ricibi bishita 
na cas. 
Recorda mi cu hopi amor 


“Señor ta mi wardador, Mi no tin falta di nada; 
Den cunucu di yerba berde, E ta ponemi sosega. 
E ta hibami na awa trankil, Pa mi bolbe haya forsa.” 
Salmo 23:1,2,3. 


Cu profundo dolor na nos curason, pero conforme cu Dios 
su boluntad nos ta anuncia fayecimento di nos Tata, Ruman, 
Omo, Welo, Bisawelo y Tatarawelo stima: 


Gerard Maria Hoftijzer 
Mihor conoci como: 
“Sos” 
*12-05-1930 - †14-11-2023 


Na nomber di su: 
Esposa: 
†Evanlista “Eva” Hoftijzer – Ridderstap 


Yiunan: 
†Valentino Hoftijzer y famia 
Ari Hoftijzer y famia na Hulanda 
Gerard Junior y Giovana Hoftijzer – Caldaz Flores 
Susette Hoftijzer 
Rene y Jolina Hoftijzer – Maduro 


Nieta y Nietonan: 
Yahaira Tromp y famia na Hulanda 
Daisy Tromp y famia na Hulanda 
Lynn Angela y Jeanpolle Tromp 
Brandon Hoftijzer 
Devon Hoftijzer 
Eve Hoftijzer 


Rumannan: 
† Bernard Teunis (Tenchi) Hoftijzer 
† Maria Sofia (Zusje) Hoftijzer y famia 
† Dirk (Tex) Hoftijzer 
† Abraham Simon Hoftijzer 
Johannes Jacobus (Jan) y † Vera Hoftijzer – de Freitas y 
famia 
†Jeanette Phillipina Winterdal – Hoftijzer y famia 


Swanan y Cuñanan: 
† Max y Vera Ridderstap – Giel y famia 
† Arcancio Ridderstap y famia 
† Betty Ridderstap 
Leoncito “Cito” Ridderstap y Catherine Hopps y famia na 
Canada 
Su sobrino y sobrinanan, primo y primanan, bisiñanan, 
amigo y amiganan, ex coleganan di Lago, Zorg met liefde 
tehuis y Betesda Home Care, Kibrahacha. 


Dokternan: Dr. Vis y Dr. Wever 


Demas famia na Merca, Hulanda, Alemania, Belgica, 
Boneiro, Curaçao y Sint Maarten. 


Demas famia: Hoftijzer, Ridderstap, Zwaneveldt, Pourier, 
Piar, Maduro, Caldaz Flores, Angela, Tromp, de Freitas, 
Winterdal, Giel, Hopps, Ras, Krozendijk, Jansen, Riley, 
Fernandez-Pedra, Smolders, Paskel, Dirksz, Hsing, Wever, 
Croes, Bisslik, Lewis, Arends, de Cuba, Thijsen y Mc Iron 
Order. 


Ta invita tur famia, amiga y amigonan y conocirnan pa 
asisti na e acto di entiero cual lo tuma lugar Diamars 21 di 
November 2023, for di 9’or pa 11’or di mainta na Ad Patres 
Funeral Home na San Nicolas y despues lo sali pa Santana 
di Gobierno na Zeewijk. 


Nos disculpa si den nos tristesa nos por a lubida di 
menciona algun familiar. 


Nos ta lamenta cu despues di entiero nos no ta ricibi bishita 
di condolencia na cas. 


Staff y Personal di Ad Patres Funeral Home & Crematorium 
ta extende nos mas profundo condolencia na famia di e 
fayecido. 


Dialuna, 20 November 2023 
AWEMainta 
27 


God is love, and whoever abides in love abides in God, 
and God abides in him. 
1 John 4:16 


With deep sorrow we announce the sudden passing of 
our beloved: 


Marie Louisa 
Eugenie Josephine 
Cleopatra Lake 
better known as: “Wiza” or “Juff. 
Louisa” 
*09-11-1957 - †14-11-2023 


Date and place of funeral will be announced later! 
We regret to inform that we will not be receiving 
condolences at home. 


Tur cos aki na mundo tin su ora y su tempo, 
Ora pa nace y ora pa muri, ora pa yora y ora pa hari, 
Ora pa keda keto y ora pa papia, ora pa stima y ora 
pa odia, Ora pa guerra y ora pa paz” 
Predicador 3:1-2-4-7-8 


Cu dolor na nos curason, nos ta participa fayecimento 
di nos ser stima: 
Sra. Leenchi Sam 
*02-11-1957 - †01-11-2023 


Acto di despedida lo wordo anuncia despues 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. Salmo: 23 


Cu profundo tristesa den nos curason, pero conforme 
cu boluntad di Dios, nos ta anuncia fayecimento 
cristianamente di: 


Astrid Jolanda Tromp 
Mihor conoci como “Ija” 
*07-04-1965 - †10-11-2023 


Na nomber di su: 
Mayornan: †Esteban Tromp 
†Filomena Maria de Cuba 


Welo y welanan: †Francisco y † Denisia de Cuba 
†Marco y †Maria Tromp 


Rumannan: Hubert Tromp 
Swinda Tromp 
Mario Alexander Tromp y famia 
Albert Tromp 
Angeline Croes y famia 
Elvis Croes y famia 
Lilian y famia 
Raymond Croes y famia 


Sobrino(a)nan: Julienne Lafontaine 
Ismaira Lafontaine y pareha 
Alexander Tromp 


Sobre sobrino(a)nan: Jerwin Martis 
Zhahelly Lafontaine 
Zidane Lafontaine 


Tanta y omonan: 
†Francisca y Louchi Eduwardo-de Cuba 
Hose de Cuba 
Maria de Cuba 
†Max de Cuba 
Juanita de Cuba 
Eusebio de Cuba 
Reyna de Cuba 
Johana de Cuba 
†Luisa Gomez y famia 
†Lorenzo Tromp y famia 
†Mario Tromp 
†Damasio Tromp y famia 
Edwina Tromp 


Primo y primanan 
Na tur su ayudantenan stima di Cas Brillante. 


Demas famia: Tromp, de Cuba, Lafontaine, Martis, 
Croes, Eduwardo, Gomes, Ras, Gomez, da Silva, Webb, 
Tarro y Rosado. 


Nos ta pidi disculpa si nos por a lubida un of otro famia 
den nos tristesa. 


Acto di condolencia y entiero lo tuma lugar na Misa 
Santa Filomena na Paradera diasabra 18 di November 
2023 di 2’or pa 4’or di atardi. Despues lo sali pa 
Santana Catolico Pastoor Kraanwinkel. 


Despues di entiero no ta ricibi bishita di condolencia na 
cas. 


“Señor ta mi wardador, mi`n tin falta di nada. 
Den cunucu di Yerba berde e ta ponemi sosega. 
E ta hibami na awa trankil, pami bolbe haña 
forsa”. - Salmo 23 


Cu inmenso tristeza na nos curason, nos ta 
anuncia fayecimento di nos ser stima Tata, Welo, 
Ruman y Omo: 
Angelico Tromp 
Mihor conoci como “Coco” 
* 25 Juni 1954 - † 11 november 2023 


Na nomber di su: 
Mayornan: †Francisca Tromp - De cuba 
†Joseph Tromp 


Ex-Casa: Nolvys Maduro - de la Cruz 


Yiunan: Nelia Croes y Famia 
Daniel Tromp y Famia 
Camila Tromp y Famia 
Chela Tromp 


Nieta y nieto nan: Nelitsa Vrolijk 
Vicking Vrolijk 
D`kyon Roga 
Rodelianne Tromp 
Jeycami Balentien 


Casa: † Celedonia Tromp – Bislip 
Mama di su yiu: Lucia Loefstop – Croes 


Rumannan: Beatrix y Pedro Bislip - Tromp y Famia 
Hubert y Rosemary Tromp - Kelly y Famia 
Bernadetta Hamlet - Tromp y Famia 
†Astrid Tromp y Famia 
†Ludwina Ras- Tromp y Famia 
Rolando Tromp y Famia 


Madrina: Chia Donata 
Ruth Maria Candelo 


Subrino y Sobrina nan, Sobre sobrino y sobre 
sobrina nan, Primo y Prima nan, Ihanan, Suegro y 
Suegra nan, Amigonan, Ex colega nan di ALBO y 
AGS, Amistadnan y Conocirnan . 


Demas Famia: Tromp, De Cuba, Croes, Bislip, 
Kelly, Hamlet, Lares, Ras, De la Cruz, Britten, 
Balentien, Danies, Illes, Lopez, Malmberg, Oduber, 
Roga, Balentien, Maduro, Arends, Ponson, 
Werleman, Fabus. 


Ta invita pa acto di condolencia y entiero cual lo 
tuma lugar na Aurora Funeral Home dialuna 20 di 
november 2023 di 2’or pa 4’or di atardi. Despues 
lo sali pa Santana Catolico na Paradera. 


Nos disculpa si den nos tristeza nos por a lubida 
un of otro famia. 


Mi karnenan ta tende Mi bos, i Mi konose nan, i nan 
ta sigui Mi; i Mi ta duna nan bida eterno, i nan lo no 
perese nunka; i ni un hende lo no ranka nan for di Mi 
man. - Huan 10:27-28 


A bay sosega den brasa di señor un mama, (bisa) wela, 
ruman, tanta y madrina stima: 
Adriana Maria Koolman 
Cariñoso yama 
“(Zuster) Diana” “Chama” “Tanana” “Dina” y “Dianita” 
* 8 september 1939 - †28 october 2023 


Na nomber di su yiunan: 
Bettina Rouse 
Cindica y Clay Toppenberg-Rouse 
Marvin y Yasiris Rouse-Colpas Salazar 
Carmelo Rouse 


Su ex casa y tata di su yiunan: 
Nelson Rouse 


Nietonan: 
Amanda y Christian Hijink-Akins 
Terry Akins 
Kai Toppenberg 
Carmelisa Toppenberg 
Christiano Toppenberg 


Bisanieto: 
Amber-Aïsha Hijink 
Nori-Vaïana Hijink 


Tata y mama: 
† Lorenzo y † Juliana Carmelita Koolman-Wout 


Su rumannan: 
†Sabina Koolman viuda di †Candelario Quandt y famia 
†Laurens (Max) y Felicia Koolman y famia 
Rosabella (Rosita) Koolman y famia 
†Frank y Isidora (Dora) Koolman - Hernandez 
Jacqueline (Sira) Koolman vuida di †Alfred Allen y 
famia 
†Eldy y †Sita Koolman-Maduro y famia 
†Robert Koolman 
†Pablo Flanegin 
Erwin Flanegin 
Freddy Flanegin 
Tantanan: 
Laurinda Geerman 
Marcela Geermen 


Tur subrino(a)nan y nan famia: 
Norman Danies, Joan Danies, Aldemara Koolman, 
Alfredo Koolman, Manolo Koolman, Gianna Koolman, 
Sergio Quant, Anthony Quant, Dolores Allen, Johny 
Allen, David Allen, Agnes Koolman, Elizabeth (Lili) 
Koolman, Eldito Koolman, Danilo Koolman, Franco 
Koolman. 


Su primo(a)nan, comer y compernan, ihanan, 
trahadornan y demas amigo(a) na Huize Maristella, 
Paraiso de Rosas, Cas Marizul, Kibrahacha, Cas Marie 
y rumannan den Cristo, amistadnan y conocirnan 
na Aruba, Hulanda, Corsow, Merca, Venezuela y 
Colombia. 


Demas famia: 
Koolman, Wout, Geerman, Gamara, Rouse, MC. 
Carthy, Lake, Colpas Salazar, Castro Salazar, Rodriquez, 
Rosel, Hart, Piar, Stricz, Salsbach, Quant, Allen, Danies, 
Werleman, Stamper, Rasmijn. Groeneveld y Ras. 


Ta invita tur famia, amigonan y conocirnan pa asisti na 
e acto di despedida cu lo tuma lugar diasabra 18 di 
november 2023 na Royal Funaral Home. 


E restonan mortal lo ta reposa for di 9:00 pa 11:00 di 
mainta. Ta ricibi bishita di condolencia di 9:00 pa 10:00 
di mainta sigi pa e sirbishi di 10:00 pa 11:00 di mainta. 


Vestuario: formal (colorido of blanco ta bon bini) 


Cremacion lo tuma lugar despues den seno familiar. 


Nos ta pidi nos disculpa si den nos tristesa nos por a 
lubida un of mas famia y conocirnan, 


Nos ta lamenta cu despues di e acto aki nos no lo ricibi 
bishita na cas. 


